CGT Ensenyament

Escola Llibertària d'Estiu, Ruesta 2023
2023-09-01 08:00 - 2023-09-03 18:00 (Europe/Madrid) | Ruesta, Albergue de Ruesta, Ruesta, Zaragoza, 50685
Un any més la CGT obre la seva Escola Llibertària d’Estiu, un espai de trobada i debat, d’aprenentatge i esplai, en el qual totes puguem aportar les nostres experiències i sabers per a enriquir-nos mútuament.
De l’1 al 3 de setembre de 2023
Enguany tornarem a trobar-nos a Ruesta sota el lema:
Totes les fronteres: Treballadores i treballadors migrants
Inscriu-te abans del 20 d’agost:
https://forms.gle/1AqdEWwFhhHLkDZw7

+ info: https://ruesta.com/escuelalibertaria2023/

Roda de premsa SOS Educació Pública Camp de Tarragona
2023-09-04 17:00 - 19:00 | Tarragona

Assemblea general afiliació ensenyament Barcelona
2023-09-04 18:30 - 20:30 | Federació Local de Barcelona, c/ Pare Laínez, 18, Barcelona, Barcelona
Assemblea general afiliació ensenyament Barcelona
DILLUNS 4 DE SETEMBRE – 18.30h
Entre totes, tot! Fem-ho possible!

Assemblea Deixa de Ser Una Illa - CGT Ensenyament al Camp de Tarragona
2023-09-05 17:30 - 20:00 | CGT Reus, Plaça del Nen de les Oques, 8, 1r D, Reus, Tarragona, 43202

Vaga d'Educació el 6 de setembre 2023
2023-09-06 | Barcelona
El 6 de setembre NO COMENCEM EL CURS!
VAGA, VAGA, VAGA!
Calendari, Estabilització, Poder adquisitiu, Retallades
#EntreTotesHot No comencem, anem a la vaga!

Vaga Educació Pública
2023-09-06 | Barcelona
Davant l’immobilisme latent i permanent del Departament pel que fa a la recuperació de les condicions laborals, l’estabilització dels treballadors i treballadores i un calendari escolar racional, que el Departament en algun moment s’havia compromès a negociar, els sindicats sotasignants decidim tirar endavant la jornada de vaga que coincidirà amb l’inici del curs el 6 de setembre.

Manifest-vaga-6-setBaixa
Després de la ronda d’entrevistes protocol·làries de presa de contacte que la nova consellera va mantenir al juliol amb les diferents organitzacions sindicals, hem constatat que el canvi al capdavant de la Conselleria d’Educació no ha vingut acompanyat d’una millora en les negociacions, sinó d’una línia continuista i impositiva de la política educativa del Departament d’Educació. Al contrari, el canvi en la conselleria ha suposat una passa enrere després de tot un curs de negociació, i quan s’havia avançat en les posicions per tal d’arribar a un acord per revertir les retallades que arrosseguem des de 2010.
La nostra resposta, doncs, no pot ser una altra que ens trobarà de cara, tant a les meses de negociació com als carrers, amb voluntat ferma i decidida, per revertir la crisi educativa en què es troba l’educació pública. Per això no comencem el curs amb normalitat i impulsem una vaga com a punt de partida d’un nou procés de mobilitzacions.
Reclamem un bon acord amb la part social que necessàriament ha de contenir:
La recuperació de les condicions laborals perdudes fa més de 12 anys.
El retorn dels sexennis als 6 anys amb reconeixement i calendari de retorn del deute.
L’equiparació salarial permanent de tot el professorat d’FP.
La reducció de dues hores lectives pels majors de 55 anys.
La derogació de l’ordre de calendari.
Un pacte d’estabilitat que garanteixi que cap treballador/a perdrà la feina.
La recuperació del poder adquisitiu perdut en els darrers anys.
La reclassificació professional del personal laboral d’atenció educativa.
Blindar el model d’immersió lingüística en català.
Hem d’acabar amb el maltractament que patim als centres educatius, amb el descrèdit de la nostra professió, amb la desorientació pedagògica, amb la manca de recursos estructurals i amb l’intrusisme de l’empresa privada, de bancs i de fundacions en l’escola pública. Perquè els recursos públics siguin per l’educació pública, cal una supressió progressiva dels concerts a la privada.
Seguim lluitant per la democràcia als centres i, per tant, per la derogació dels decrets de plantilles i direccions que permeten triar i rebutjar de manera arbitrària mestres i professors/es i possibiliten situacions d’assetjament, discriminació i abús d’autoritat.
Defensem també un salari digne, recuperem el poder adquisitiu perdut. Som el col·lectiu públic que menys cobra respecte als nostres homòlegs de tot l’estat.
Animem el professorat i tota la comunitat educativa a organitzar-se als centres de treball en assemblees per decidir i articular les reivindicacions de manera col·lectiva!
Barcelona, 1 de setembre de 2023

Reunió Acció Feminista i LGTBIQ+
2023-09-12 16:00 - 19:00 | CGT Catalunya, c/ Burgos, 59, Barcelona, 08014
Reunió extraordinària per les secretaries d’Acció feminista i LGTBIQ+ i per les dones i identitats dissidents de gènere afiliades a la CGT de Catalunya
dimarts 12 de setembre, de 16.00h a 19.00h
Al local de CGT Catalunya, c/ Burgos, 59, Barcelona

Assemblea de Zona Baix Vallès
2023-09-13 12:30 - 14:00, 2023-10-11 12:30 - 14:00, 2023-11-08 12:30 - 14:00 | Ateneu de Cerdanyola, Carrer de la Indústria, 38, 40, Cerdanyola, 08290, Espanya
Zona Cerdanyola (Badia, Barberà, Cerdanyola, Montcada i Ripollet)
Els dimecres 13 de setembre, 11 d’octubre, 8 de novembre i 13 de desembre
Hora: 12.30h
Lloc – Ateneu de Cerdanyola i en línia: https://meet.jit.si/AssembleaZonaBaixValles

Formació Salut Laboral amb perspectiva Feminista, CGT Baix Llobregat
2023-09-14 11:00 - 13:30 | CGT Baix Llobregat, Ctra. de Esplugues, 46, Cornellà de Llobregat, Barcelona, 08940
Formació de Salut Laboral amb perspectiva Feminista
a càrrec de Montse Sanchez, secretaria general CGT CAT
dijous 14 de setembre 2023
11.00 a 13.30 h
Federació Comarcal CGT Baix Llobregat
Ctra. d’Esplugues 46, Cornellà

Trobada del Jovent de CGT Catalunya
2023-09-16 18:00 - 22:00 | Federació Comarcal del Baix Llobregat, Ctra d’Esplugues, 46, Cornellà de Llobregat, Barcelona, 08940
Es convoca a totes les afiliades que vulguin participar de la primera trobada de la Secretaria de Joventut de la CGT de Catalunya, l’objectiu de la qual és generar un espai d’acollida, trobada i debat per al jovent de l’organització.
dissabte 16 de setembre a les 18h
local de la Federació Comarcal CGT Baix Llobregat
ctra. d’Esplugues, 46,
Cornellà de Llobregat

Curs de Nòmines, CGT Baix Llobregat
2023-09-19 11:00 - 20:00 | CGT Baix Llobregat, Ctra. de Esplugues, 46, Cornellà de Llobregat, Barcelona, 08940
Curs de Nòmines, a la CGT Baix Llobregat, en sessió de matí o de tarda
A càrrec de Quim Garreta
Sessions
19 de setembre 2023
matí: 11 a 13h
tarda: 18 a 20h
Inscripció: formacio@cgtbaixllobregat.cat
CGT Baix Llobregat
Carretera d’Esplugues 46
Cornellà

Assemblea Deixa de Ser Una Illa CGT Ensenyament Camp de Tarragona
2023-09-19 18:30 - 20:30 | CGT Reus, Plaça del Nen de les Oques, 8, 1r D, Reus, Tarragona, 43202

Suport a les vetlladores, per una inclusió real - Manresa
2023-09-28 18:00 - 19:00 | Departament d’Ensenyament – Seu de la Catalunya Central, Carretera de Vic, 175, Manresa, Barcelona, 08243
Dijous 28 de setembre a les 18h a Manresa, als Serveis Territorials d’Educació a la Catalunya Central.
Donem suport a les vetlladores! Per una inclusió real!
CGT Ensenyament de la Catalunya Central

Reunió preparació jornades pedagògiques Deixa de Ser Una Illa
2023-10-24 18:00 | CGT Reus, Plaça del Nen de les Oques, 8, 1r D, Reus, Tarragona, 43202

Assemblea constitució Sindicat d'Educació, Recerca i Intervenció Social CGT Baix Camp-Priorat (Deixa de Ser Una Illa)
2023-10-25 18:00 - 19:00 | CGT Reus, Plaça del Nen de les Oques, 8, 1r D, Reus, Tarragona, 43202

Formació Plans d'igualtat i PRL amb perspectiva de gènere
2023-10-27 09:00 - 2023-10-29 17:00 | Can Clarens, Vallgorguina, Barcelona, 08471
Formació intensiva de plans d’igualtat i PRL amb perspectiva de gènere que celebrarem enguany, al pròxim mes d’octubre, a Vallgorguina, Vallès Oriental.
Serà els dies 27, 28 i 29 d’octubre, des de divendres a la tarda fins diumenge després de dinar.
Més info i inscripció, al teu correu de contacte del teu sindicat.
Secretaria de Formació de la CGT Catalunya

Documental: Casilda, el eco de otros pasos, a Granollers
2023-11-02 18:30 - 20:30 | Anònims, Granollers, c/ Ricomà, 57, Granollers, Barcelona, 08402
Documental: Casilda, el eco de otros pasos
Projecció presentada pel seu director Juan Felipe
Anònims
Ricomà, 57
Granollers

Assemblea Deixa de Ser Una Illa - CGT Educació, Recerca i Intervenció Social
2023-11-07 18:00 - 20:00 | CGT Reus, Plaça del Nen de les Oques, 8, 1r D, Reus, Tarragona, 43202

Presentació de la Mesa Sindical de Pensionistes
2023-11-09 18:00 | Federació d’entitats Calabria, c/ Calabria, 66, Barcelona, Barcelona, 08015
El proper dijous 9 de novembre a les 18h. presentem la Mesa Sindical de Pensionistes (de la que formem part la CGT de Catalunya, CNT, Co.bas, COS, IAC i Solidaritat Obrera) als locals de l’Espai Calàbria 66, del Barri de Sant Antoni, Barcelona.

Xerrada. Lluitem per un nou concurs de mèrits
2023-11-09 18:00 - 19:30 | Barcelona
XERRADA INFORMATIVA
Convoquem a DOCENTS EN LLUITA! I A LES INTERINES ESPECIALMENT
NOU Concurs de Mèrits basat en l’obligat compliment de l’article 217 del RD 05/2023.
Abordem una nova lluita perquè les que hi som ens quedem!!!
Enllaç: meet.jit.si/interinescgt
Us hi esperem!!!

Dues xerrades de Memòria Llibertària, a Reus
2023-11-10 19:00 - 2023-11-13 19:00 | CGT Reus, Plaça del Nen de les Oques, 8, 1r D, Reus, Tarragona, 43202
Dos actes de Memòria Llibertària, a Reus, en homenatge a Òscar Purqueras

– 10 novembre, xerrada sobre Joan Garcia Oliver i la gimnàstica revolucionària, amb JoanNavais
– 13 novembre, documental Salvador Seguí: Història d’un anarcosindicalista amb Emili Cortavitarte de la Fundació Salvador Seguí

Presentació del llibre: Las Federaciones Regionales Anarquistes en España (1912-1919)
2023-11-11 18:00 - 20:00 | Anònims, Granollers, c/ Ricomà, 57, Granollers, Barcelona, 08402
Presentació del llibre: Las Federaciones Regionales Anarquistes en España (1912-1919)
Amb Joan Zambrano, historiador i autor del llibre
Dissabte, 11 de novembre de 2023 a les 18 h
Anònims
c/ Ricomà, 57
Granollers

Projecció 'Salvador Seguí: Història d'un anarcosindicalista', a la CGT Baix Llobregat
2023-11-11 19:00 - 21:00 | Federació Comarcal del Baix Llobregat, Ctra d’Esplugues, 46, Cornellà de Llobregat, Barcelona, 08940
Projecció del documental ‘Salvador Seguí: Història d’un anarcosindicalista’
Dissabte 11 de novembre, 19.00 h.
CGT Baix Llobregat
Ctra. d’Esplugues, 46, Cornellà

Assemblea extraordinària afiliació CGT del PAE
2023-11-14 18:00 - 20:00 | Online
A tota l’afiliació PAS/PAE de CGT Ensenyament Catalunya
Convocatòria extraordinària assemblea afiliació del PAE
A causa d’un Acord que planteja el Departament d’Educació amb els representants sindicals del Comitè Intercentres.
Convoquem assemblea extraordinària en línia el dimarts 14 de novembre a les 18.00 h
Consulta les teves companyes de CGT Laborals per accedir a l’enllaç de l’assemblea
CGT Laborals

Assemblea oberta online Sensei
2023-11-14 19:30 - 20:30 | Barcelona
Assemblea oberta virtual per al professorat que participa al programa de residència inicial docent Sensei
Dimarts 14 de novembre de 2023
19:30h
acortar.link/rP92Fa
Vine i digues la teva. Informem-nos, organitzem-nos.
#ProfessoratSenseiDrets

Xerrada sobre assetjament laboral, a la UB
2023-11-16 12:30 - 14:00 | Universitat de Barcelona, Gran Via de les Corts Catalanes, 585, Barcelona, Barcelona, 08025
A la secció sindical de CGT a la UB ens arriben moltes consultes relacionades amb l’assetjament laboral i pensem que és un tema vital per totes.
Us esperem el pròxim dijous 16 de novembre a les 12.30 h a l’aula 3.3 de l’edifici Carner (plaça Universitat entrada per Aribau).

Projecció de curtmetratges sobre assetjament escolar
2023-11-16 19:00 - 21:00 | CGT Catalunya, c/ Burgos, 59, Barcelona, 08014
El proper 16 de Novembre, al local de la CGT Catalunya a Barcelona, projectarem tres curts sobre assetjament a les escoles. I obrirem un debat amb el director sobre aquest problema, que ell ha viscut en primera persona

Jornada sobre educació inclusiva. Motor de millora i eina transformadora. Prou de pedaços!
2023-11-18 09:30 - 14:00 | Centre Cívic Josep M. Trias i Peitx, . C/ de la Riera Blanca, 1, Barcelona, Barcelona
🗓️ Dissabte 18 de novembre
🕜 de 9:30 a 14h
📌 Centre Cívic Josep M. Trias i Peitx. C/ de la Riera Blanca, 1, Barcelona
📝 inscripcions: ja.cat/MUCEinclusiva
Aquesta jornada té com a objectius:
– sensibilitzar a la ciutadania sobre la necessitat d’una educació inclusiva;
– empoderar a tots els agents implicats per lluitar activament a favor de l’educació inclusiva;
– elaborar un document per entregar a la Generalitat, reclamant les mesures necessàries i l’elaboració d’un pla estratègic per fer-ne seguiment.
La jornada tindrà dues parts. En la primera, hi haurà una petita exposició de l’estat de la qüestió des de la sindicatura de greuges i, a continuació, un petit debat entre professionals, famílies i alumnes. En la segona part, es faran petits grups de treball entre tots els assistents, amb l’objectiu que debatin i elaborin les seves pròpies propostes per incorporar a les demandes que es faran arribar a la Generalitat.
